REFERAT FRA HOVEDSTYREMØTE I GRESVIK IF TORSDAG 15. NOVEMBER 2012

Tilstede: Kjetil Føreid, Hilde K. Rossing, Morten Karlsen, Morten Helminsen (DL), Freddy Magnussen og Svein Thoresen.

Forfall: Stian Martinsen og Ingrid M. Sandrud

**SAKSOPPFØLGING**

# Ikke noe nytt om Trondalen Utvikling og boligutbygging.

# Ikke noe nytt om branninstruks, men saken er lovt avsluttet før jul.

# Leder orienterte om arbeidet som er gjort med å utarbeide standard trenerkontrakter i foreningen.

# Sjekk av politiattester gjøres rundt i lagene.

# Gressvik-dagene 2013 vil bli avviklet uten at GIF vil bli pålagt å stille med en representant i arrangementskomiteen.

# Egen Facebook-side for foreningen er fortsatt til vurdering. Dette vil bli et godt redskap for både å informere og skape mer oppmerksomhet rundt foreningen, men til jobben kreves en administrator. Valgkomiteen vil bli bedt om å foreslå kandidater til en slik jobb.

# Hvis det skulle bli gode nok vinterforhold til å arrangere skirenn i vinter, har vi en liten utfordring med å skaffe startnumre.

**ØKONOMI**

# Etter å ha ligget betydelig bak budsjett gjennom året, viser tallene pr. 31. oktober at vi nå bare ligger 1.000 kroner bak driftsbudsjettet. Men resultatet vil svekkes av at en stor papirregning er på vei inn. Hovedstyret uttrykker ellers bekymring over at seniorlaget i fotball ikke har noen lagledelse som kan jobbe med økonomi.

# En del lagsbudsjetter er på vei inn til DL, men tempoet må opp og det blir sendt ut purringer. Hovedstyret hadde ellers en lang diskusjon rundt enkelte poster i budsjettet for å oppnå balanse for 2013, deriblant enighet om å øke utleieprisene for begge salene i Trondalen noe.

**ORIENTERING FRA GRUPPENE**

# Håndball har halvspilt serie. Årsklassene 98, 99 og 00 ligger godt an og seiler mot A-sluttspill. Også andrelagene til 98 og 99 gjør det godt. Resultatene er også gode hos de yngre. A-laget i 3. divisjon sliter litt og har nå som ambisjon å berge plassen i avdelingen, mens det går litt bedre for andrelaget i 6. divisjon som håper på opprykk. Minihåndball-baner er merket opp i Gressvikhallen, men det er litt utfordringer med å finne datoer for å avvikle slike kamper. Endelig er det planlagt julebord for tillitsvalgte 14. desember.

# Barneidrettsgruppa (BIG) er godt i gang og melder om god aktivitet.

# Fotball har hatt et medlemsmøte der det fremkom kritikk mot manglende satsing på A-laget. Dessuten var det et klart ønske om at det informeres bedre fra sentralt hold om hvordan pengene brukes i GIF. Det ønskes for øvrig en felles mal for hvordan henvendelser til potensielle sponsorer skal foregå. Treningstidene for 2013 er under planlegging. Karoline Syversen fra FJ 98 er uttatt på kretslaget for 16-åringene, mens G 13-14 er blitt kretsmestere i 7-er-fotball. Bravo for begge prestasjonene!

**EVENTUELT**

# En sesongevaluering for ett av lagene i foreningen ble tatt opp. Hovedstyret liker ikke formen på denne evalueringen og leder tar en prat med fotballformann.

**NESTE MØTE I HOVEDSTYRET BLIR EN JULEMARKERING I TRONDALEN TORSDAG 13. DESEMBER KLOKKEN 18.**

Oksviken, 17. november 2012

Svein Thoresen, sekretær